el el el el el el el el el el el el el el el el el ru el hbs_lat el el el el el el el el el el el el el el el el el el el el el el el el el el el el el el el el el en el el el el de el el en en el af sv el oc en el de de el ca sv en el pt pl el it en el ca en el fr en el hbs_lat en el en en el oc en el fr en el oc en el ca en el zh en el fr en el fr fr el de it el de zh el ru en el nl cs el de el el el el el el el el el el el el el el el el el el el el el el el el el el el el el el el
Οι βουλευτικές εκλογές του 1976 ήταν οι τρίτες βουλευτικές εκλογές στην Κύπρο. Διεξήχθησαν στις 5 Σεπτεμβρίου 1976 για την εκλογή των 35 εκ των 50 μελών της Βουλής των Αντιπροσώπων για την Γ΄ Κοινοβουλευτική Περίοδο.
35 από τις 50 έδρες της Βουλής των Αντιπροσώπων
Κύριο λήμμα: Πολιτικό σύστημα της Κύπρου
Η Κύπρος είναι μια ενιαία δημοκρατία με προεδρικό σύστημα διακυβέρνησης.[1] Ο Πρόεδρος της Κυπριακής Δημοκρατίας, άμεσα εκλεγμένος στο μέσο της νομοθετικής περιόδου, είναι και αρχηγός κράτους και επικεφαλής της κυβέρνησης, και προεδρεύει του εκτελεστικού Υπουργικού Συμβουλίου.[1] Ωστόσο, οι αναλογικές εκλογές για τη Βουλή των Αντιπροσώπων διευκολύνουν τον πολυκομματισμό, όπου το κόμμα του εκλεγμένου προέδρου συνήθως συμμαχεί με άλλα μικρότερα κόμματα για να σχηματιστεί μια κυβέρνηση συνεργασίας που συνήθως προσαρμόζεται στις κοινοβουλευτικές αλλαγές μετά τις βουλευτικές εκλογές.[2][3][4]
Κύριο λήμμα: Εκλογές στην Κύπρο
Οι 50 έδρες της Βουλής των Αντιπροσώπων εκλέγονταν από έξι πολυπληθείς εκλογικές περιφέρειες, με τον αριθμό των εδρών να κατανέμεται ανάλογα με τον πληθυσμό κάθε περιφέρειας.[5][6][7] Από τις 50 θέσεις, οι 35 εκλέγονταν από τους Ελληνοκύπριους και οι 15 από τους Τουρκοκύπριους.[8] Ωστόσο, λόγω της διχοτόμησης του νησιού μετά την τουρκική εισβολή του 1974, οι 15 τουρκοκυπριακές έδρες παρέμειναν κενές και η Βουλή των Αντιπροσώπων είχε εκ των πραγμάτων 35 έδρες.[9][8]
Οι εκλογές διεξήχθησαν με το πλειοψηφικό σύστημα.[9]
Για σκοπούς βουλευτικών εκλογών η Κυπριακή Δημοκρατία διαιρέθηκε σε έξι εκλογικές περιφέρειες, οι οποίες αντιστοιχούσαν στις έξι διοικητικές περιφέρειες. Οι 35 βουλευτικές έδρες κατανεμήθηκαν κατά εκλογική περιφέρεια με βάση τον αριθμό των εγγεγραμμένων εκλογέων κάθε εκλογικής περιφέρειας.[9] Οι εκλογικές περιφέρειες ήταν:[9]
Εκλογική Περιφέρεια Λευκωσίας (12 έδρες)
Εκλογική Περιφέρεια Λεμεσού (7 έδρες)
Εκλογική Περιφέρεια Αμμοχώστου (7 έδρες)
Εκλογική Περιφέρεια Πάφου (4 έδρες)
Εκλογική Περιφέρεια Λάρνακας (3 έδρες)
Εκλογική Περιφέρεια Κερύνειας (2 έδρες)
Στις εκλογές συμμετείχαν 2 συνδυασμοί κομμάτων και 11 ανεξάρτητοι υποψήφιοι:[9]
ο πρώτος συνδυασμός αποτελείτο από το ΑΚΕΛ (με 9 υποψήφιους), την ΔΗΠΑ (με 21 υποψήφιους) και την ΕΔΕΚ (με 6 υποψήφιους). Επιπλέον, τα τρία κόμματα υποστήριξαν στην Εκλογική Περιφέρεια Λευκωσίας τον ανεξάρτητο υποψήφιο Τάσσο Παπαδόπουλο.
ο δεύτερος συνδυασμός αποτελείτο από τον ΔΗΣΥ και το Δημοκρατικό Εθνικό Κόμμα (ΔΕΚ). Ο συνδυασμός κατήλθε με κοινούς υποψηφίους σε όλες τις εκλογικές περιφέρειες, με 34 υποψήφιους. Επιπλέον, στην Εκλογική Περιφέρεια Κερύνειας υποστήριξε τον ανεξάρτητο υποψήφιο Κλεάνθη Γεωργιάδη.
οι ανεξάρτητοι υποψήφιοι ήταν: Τάσσος Παπαδόπουλος, Μίκης Τεμβριώτης, Ηρακλής Χατζηηρακλέους, Γεώργιος Μαυρογένης, Λοΐζος Σέππος, Ηρόδοτος Νικολαΐδης, Κλεάνθης Γεωργιάδης, Ανδρέας Κωνσταντινίδης, Χρίστος Κρασίδης, Δημήτριος Αλλαμένος και Αγαθάγγελος Πρωτοπαπάς.
Ο συνδυασμός ΑΚΕΛ-ΔΗΠΑ-ΔΗΚΟ κέρδισε όλες τις έδρες. Το ΑΚΕΛ πήρε 9 έδρες, η ΔΗΠΑ 21 έδρες και η ΕΔΕΚ τέσσερις έδρες. Επιπλέον, έδρα πήρε και ο ανεξάρτητος Τάσσος Παπαδόπουλος που είχε την υποστήριξη των τριών κομμάτων.[9][10]
Πηγή: Εκλογές 5ης Σεπτεμβρίου 1976
Μετά τον θάνατο του Προέδρου της Κυπριακής Δημοκρατίας Αρχιεπισκόπου Μακαρίου Γ΄ τον Αύγουστο του 1977, ο Πρόεδρος της Βουλής Σπύρος Κυπριανού ανέλαβε καθήκοντα Προέδρου της Δημοκρατίας. Για την πλήρωση της κενωθείσας βουλευτικές έδρας του Σπύρου Κυπριανού διεξήχθη αναπληρωματική εκλογή στις 16 Οκτωβρίου 1977. Τέθηκαν δύο υποψηφιότητες, μία από τον ΔΗΣΥ και μία από το ΔΗΚΟ με την υποστήριξη και του ΑΚΕΛ. Εξελέγη ο υποψήφιος του ΔΗΚΟ.[11]
Γ΄ Κοινοβουλευτική Περίοδος (Κύπρος) (με κατάλογο των εκλεγμένων βουλευτών)
↑ 1,0 1,1 «ΠΛΗΡΟΦΟΡΙΕΣ ΓΙΑ ΤΗ ΔΙΑΔΙΚΑΣΙΑ ΕΚΛΟΓΗΣ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ» (PDF). Υπουργείο Εσωτερικών. 1 Νοεμβρίου 2017. σελίδες 3–4. Αρχειοθετήθηκε από το πρωτότυπο (PDF) στις 11 Απριλίου 2020. Ανακτήθηκε στις 11 Απριλίου 2020.
↑ «Οι βουλευτικές εκλογές κρίνουν τις διεργασίες των Προεδρικών». 23 Φεβρουαρίου 2020. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020.
↑ «Δέρβης και Εζεκίας άνοιξαν τον χορό...». www.sigmalive.com. 16 Φεβρουαρίου 2013. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020.
↑ Νικόλα, Νικόλας (28 Ιανουαρίου 2018). «Από τον Μακάριο στο σήμερα». Αρχειοθετήθηκε από το πρωτότυπο στις 12 Απριλίου 2020. Ανακτήθηκε στις 12 Απριλίου 2020.
↑ «Νόμος ρυθμιζών τα της εκλογής μελών της Βουλής των Αντιπροσώπων» (PDF). Αρχειοθετήθηκε (PDF) από το πρωτότυπο στις 23 Ιανουαρίου 2014. Ανακτήθηκε στις 18 Απριλίου 2020.
↑ «Βουλευτικές εκλογές 2016» (PDF). Υπουργείο Εσωτερικών. Απρίλιος 2016. σελ. 6. Αρχειοθετήθηκε (PDF) από το πρωτότυπο στις 16 Απριλίου 2020. Ανακτήθηκε στις 16 Απριλίου 2020.
↑ «Βουλευτικές Εκλογές». www.moi.gov.cy. Αρχειοθετήθηκε από το πρωτότυπο στις 11 Σεπτεμβρίου 2013. Ανακτήθηκε στις 17 Απριλίου 2020.
↑ 8,0 8,1 «Ιστορική ανασκόπηση». www.parliament.cy. Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 17 Απριλίου 2020.
↑ 9,0 9,1 9,2 9,3 9,4 9,5 «Εκλογές 5ης Σεπτεμβρίου 1976». www.parliament.cy. Αρχειοθετήθηκε από το πρωτότυπο στις 21 Απριλίου 2020. Ανακτήθηκε στις 21 Απριλίου 2020.
↑ «Και είπεν ο Μακάριος γενηθήτω κόμματα...». www.makarios.eu. 1 Μαρτίου 2009. Αρχειοθετήθηκε από το πρωτότυπο στις 22 Απριλίου 2020. Ανακτήθηκε στις 22 Απριλίου 2020.
↑ «Αναπληρωματική εκλογή 16ης Οκτωβρίου 1977». www.parliament.cy. Αρχειοθετήθηκε από το πρωτότυπο στις 21 Απριλίου 2020. Ανακτήθηκε στις 21 Απριλίου 2020.
«Εκλογές 5ης Σεπτεμβρίου 1976». www.parliament.cy. Αρχειοθετήθηκε από το πρωτότυπο στις 21 Απριλίου 2020. Ανακτήθηκε στις 21 Απριλίου 2020.